CELEX: 22021A0721(01)
Language: bg
Date: 2021-05-11 00:00:00
Title: Споразумение под формата на размяна на писма между Европейския съюз и Република Индонезия съгласно член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките за всички тарифни квоти, включени в списъкa CLXXV на ЕС, вследствие на оттеглянето на Обединеното кралство от Европейския съюз

21.7.2021   
            
            
               BG
            
            
               Официален вестник на Европейския съюз
            
            
               L 260/3
            
         
      СПОРАЗУМЕНИЕ ПОД ФОРМАТА НА РАЗМЯНА НА ПИСМА МЕЖДУ ЕВРОПЕЙСКИЯ СЪЮЗ И РЕПУБЛИКА ИНДОНЕЗИЯ СЪГЛАСНО ЧЛЕН XXVIII ОТ ОБЩОТО СПОРАЗУМЕНИЕ ЗА МИТАТА И ТЪРГОВИЯТА (ГАТТ) ОТ 1994 Г. ВЪВ ВРЪЗКА С ИЗМЕНЕНИЕТО НА ОТСТЪПКИТЕ ЗА ВСИЧКИ ТАРИФНИ КВОТИ, ВКЛЮЧЕНИ В СПИСЪКA CLXXV НА ЕС, ВСЛЕДСТВИЕ НА ОТТЕГЛЯНЕТО НА ОБЕДИНЕНОТО КРАЛСТВО ОТ ЕВРОПЕЙСКИЯ СЪЮЗ
      А.   Писмо от Европейския съюз
      
      Уважаема госпожо/уважаеми господине,
      След преговори съгласно член XXVIII от Общото споразумение за митата и търговията (ГАТТ) от1994 г. във връзка с изменението на отстъпките за всички тарифни квоти, включени в списъка CLXXV на Европейския съюз, вследствие на оттеглянето на Обединеното кралство от Европейския съюз („ЕС“), както бе съобщено на членовете на СТО в документ G/SECRET/42/Add.2), Индонезия и ЕС се споразумяват да приключат преговорите въз основа на следното:
      Индонезия е съгласна с принципа и методологията на пропорционално разпределяне на включените в списъка количествени задължения под формата на тарифни квоти на ЕС, който включваше Обединеното кралство, съгласно които едно пропорционално количество от тези квоти се поема от ЕС без Обединеното кралство, а останалата част от количеството се поема от Обединеното кралство.
      По отношение на тарифна квота 053 (корени от маниока/касава, квотата включва следните тарифни линии: ex 0714 10 00; 0714 30 00; 0714 40 00; 0714 50 00; 0714 90 20) съгласно документ G/SECRET/42/Add.2, за която Индонезия притежава права на преговори, ЕС и Индонезия са съгласни, че включеното в списъка количествено задължение за този продукт за ЕС без Обединеното кралство ще бъде 165 000 тона. Условията за тази тарифна квота, установени по-рано в списък CLXXV на ЕС (адвалорно преференциално мито в рамките на квотата със ставка 6 %), и администрирането ѝ по правилата на ЕС ще останат без промяна след това разпределяне.
      ЕС и Индонезия се уведомяват взаимно за приключването на вътрешните процедури, необходими за влизането в сила на настоящото споразумение. Настоящото споразумение влиза в сила на датата на последното уведомление.
      Ще Ви бъда задължен(а), ако потвърдите, че Вашето правителство е съгласно с гореизложеното. Имам честта да предложа настоящото писмо (на английски, български, гръцки, датски, естонски, (ирландски), испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски, хърватски и индонезийски език, като всички текстове са еднакво автентични) и потвърждението в отговора на Вашето правителство заедно да представляват споразумение под формата на размяна на писма между Европейския съюз и Република Индонезия за целите на член XXVIII, параграф 3, букви а) и б) от ГАТТ (1994).
      Моля да приемете, уважаема госпожо/уважаеми господине, моите най-дълбоки почитания.
      
         
            
      
      Б.   Писмо от Индонезия
      
      Уважаема госпожо/уважаеми господине,
      Имам честта да потвърдя получаването на Вашето писмо с днешна дата със следния текст:
      
         „След преговори съгласно член XXVIII от Общото споразумение за митата и търговията (ГАТТ) от1994 г. във връзка с изменението на отстъпките за всички тарифни квоти, включени в списъка CLXXV на Европейския съюз, вследствие на оттеглянето на Обединеното кралство от Европейския съюз („ЕС“), както бе съобщено на членовете на СТО в документ G/SECRET/42/Add.2), Индонезия и ЕС се споразумяват да приключат преговорите въз основа на следното:
         Индонезия е съгласна с принципа и методологията на пропорционално разпределяне на включените в списъка количествени задължения под формата на тарифни квоти на ЕС, който включваше Обединеното кралство, съгласно които едно пропорционално количество от тези квоти се поема от ЕС без Обединеното кралство, а останалата част от количеството се поема от Обединеното кралство.
         По отношение на тарифна квота 053 (корени от маниока/касава, квотата включва следните тарифни линии: ex 0714 10 00; 0714 30 00; 0714 40 00; 0714 50 00; 0714 90 20) съгласно документ G/SECRET/42/Add.2, за която Индонезия притежава права на преговори, ЕС и Индонезия са съгласни, че включеното в списъка количествено задължение за този продукт за ЕС без Обединеното кралство ще бъде 165 000 тона. Условията за тази тарифна квота, установени по-рано в списък CLXXV на ЕС (адвалорно преференциално мито в рамките на квотата със ставка 6 %), и администрирането ѝ по правилата на ЕС ще останат без промяна след това разпределяне.
         ЕС и Индонезия се уведомяват взаимно за приключването на вътрешните процедури, необходими за влизането в сила на настоящото споразумение. Настоящото споразумение влиза в сила на датата на последното уведомление.
         Ще Ви бъда задължен(а), ако потвърдите, че Вашето правителство е съгласно с гореизложеното. Имам честта да предложа настоящото писмо (на английски, български, гръцки, датски, естонски, (ирландски), испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски, хърватски и индонезийски език, като всички текстове са еднакво автентични) и потвърждението в отговора на Вашето правителство заедно да представляват споразумение под формата на размяна на писма между Европейския съюз и Република Индонезия за целите на член XXVIII, параграф 3, букви а) и б) от ГАТТ (1994).“
      
      С настоящото имам честта да изразя съгласието на правителството на моята страна с гореизложеното писмо.